Band Cyflog: £19,314 – £23,013
Rydym yn awyddus i recriwtio nifer o Swyddogion Diogelwch i ymuno â'n tîm diogelwch profiadol.
Fel swyddog diogelwch, byddwch yn rhan o dîm ehangach sy'n gyfrifol am ddiogelwch pawb sy'n ymweld â Chynulliad Cenedlaethol Cymru neu'n gweithio ynddo, gan gynnwys Aelodau'r Cynulliad, a'u staff cymorth.
Byddwch yn gyfrifol am reoli mynediad a chynnal patrolau ar draws yr amryw ystadau, gweithredu sganwyr pelydr-X, monitro'r system teledu cylch cyfyng, a chynnal chwiliadau ar ymwelwyr a cherbydau.
Bydd y rôl hefyd yn cynnwys cefnogi busnes a swyddogaethau'r Cynulliad, sy'n cynnwys darparu gwasanaeth tywys a negesydd yn ystod y Cyfarfod Llawn a chyfarfodydd pwyllgor, a goruchwylio'r orielau cyhoeddus.
Os oes gennych ddiddordeb mewn gweithio mewn amgylchedd gwleidyddol, a'ch bod yn meddu ar sgiliau cyfathrebu ardderchog, a'ch bod yn effro, yn sylwgar, yn broffesiynol ac yn meddu ar sgiliau da o ran gweithio mewn tîm, cysylltwch â ni.